FAQ

1. **Podliehajú nákupy v rámci výzvy VVGS PF UPJŠ procesu verejného obstarávania?**

**Odpoveď**: Áno. Verejné obstarávanie je proces vyplývajúci zo zákona. Ak chcú riešitelia nakupovať veci podliehajúce VO, musia splniť jeho podmienky.

1. **Ak osoba bola v minulosti spoluriešiteľom v riešiteľskom kolektíve, ktorý nesplnil ciele projektu, môže byť daná osoba spoluriešiteľom v aktuálnej výzve?**

**Odpoveď**: Áno, môže. Spoluriešiteľ projektu, ktorý nesplnil ciele, môže byť spoluriešiteľom novo podávaného projektu (dokonca môže byt aj zodpovedným riešiteľom novo podávaného projektu). Jedine zodpovedný riešiteľ projektu, ktorý nesplnil ciele, nemôže byť zodpovedným riešiteľom v aktuálnej výzve. Môže však byť spoluriešiteľom projektu podávaného v aktuálnej výzve.

1. **Ako sa členovia riešiteľského kolektívu dozvedia či splnili alebo nesplnili ciele projektu?**

**Odpoveď**: Riešitelia sa dozvedia, či splnili ciele projektu na základe certifikátu, ktorý obdržia v stanovenom termíne po odovzdaní záverečnej správy projektu prostredníctvom riaditeľa ústavu.

1. **Je možné čerpať peniaze z grantu aj na konferenciu, na ktorej riešiteľ nebude aktívne participovať, t.j. nebude mať príspevok, poster, ...?**

**Odpoveď**: Cestovné a účasť na konferencii sa môže preplatiť len za predpokladu aktívnej účasti na konferencii s výnimkou riešiteľov v 1. ročníku doktorandského štúdia, kde môže byť preplatená aj účasť na konferencii bez príspevku či abstraktu, ale so zdôvodnením vedúceho projektu v záverečnej správe, aký prínos mala táto účasť pre menovaného.

Pozor: toto pravidlo platí len pre VVGS PF UPJS, univerzitné VVGS UPJŠ majú svoje vlastné pravidlá.

1. **Môže byť spoluriešiteľom projektu aj študent – diplomant, alebo iba doktorand a zamestnanec?**

**Odpoveď:**  Spoluriešiteľom a vedúcim projektu môže byť len mladý vedecký pracovník v hlavnom pomere s fakultou, resp. doktorand fakulty v dennej forme štúdia. Študent - diplomant sa však môže na projekte podieľať ako technický pracovník.

1. **Môže si študent doktorandského štúdia podať žiadosť o VVGS PF, aj keď grant získal minulý rok?**

**Odpoveď:** V prípade ak je tento študent vedený na inom, už prebiehajúcom VVGS projekte (fakultnom alebo univerzitnom), ako vedúci projektu, môže sa na projekte v novej výzve podieľať už len ako spoluriešiteľ projektu, nie však ako jeho vedúci. Spoluriešiteľ a ani vedúci projektu nesmie byť v rámci jednej výzvy vedený na dvoch projektoch.

1. **Môže byť technickým pracovníkom aj osoba, ktorá dovŕšila vek 30 a viac rokov?**

**Odpoveď:** Technickým pracovníkom môže byť osoba, ktorá dovŕšila 30 a viac rokov a je v hlavnom pracovnom pomere s fakultou, resp. doktorand fakulty a môže ním byť aj študent na magisterskom stupni šúdia na PF UPJŠ. Na technického pracovníka však nemôžu byť použité finančné prostriedky z projektu (napr. úhrada nákladov spojených s účasťou na konferencii).